মালেশিয়ায় রমজানে আবেদনময়ী পোশাক পরায় ৩৯ নারীকে চপেটাঘাত | Probashirnews.com
প্রকাশঃ 14-05-2019, 2:23 pm || সংবাদটি ভালো লাগলে শেয়ার করুন
রমজানে ‘সেক্সি’ বা আবেদনময়ী পোশাক পরে প্রকাশ্যে বেরোনো ও অশোভন আচরণের দায়ে ৩৯ জন নারীকে চপেটাঘাত করা হয়েছে মালয়েশিয়ায়। দেশটির ইসলামবিষয়ক ও ধর্ম বিভাগ (জাহেক) এ শাস্তি প্রদান করেছে। খবর নিউ স্ট্রেইট টাইমসের। গত রবিবার মালয়েশিয়ার উত্তর-পূর্বের কেলানতান রাজ্যে এ শাস্তি কার্যকর করা হয়।
জাহেকের সহকারী প্রধান পরিচালক (শরিয়াহ ও আইন বিভাগ) মোহাম্মদ ফাদজুলি জেইন বলেন, ‘নোটিস করার পর ৯ ঘণ্টার অভিযান চালানো হয়। এ সময় ওই নারীদের চপেটাঘাত করা হয়।’ তিনি বলেন, জাহেক, কোটা বারু সিটি করপোরেশন, সমাজকল্যাণ বিভাগ ও পুলিশের ৭০ সদস্য সকাল ১০টায় বিভিন্ন এলাকায় এ অভিযান পরিচালনা করে। অভিযানটি রাত ৭ টা পর্যন্ত চলে।
দেশটির বিভিন্ন এলাকায় এ অভিযান চালানো হয় বলে জানান তিনি। ফাদজুলি আরো বলেন, ‘অভিযানকালে চপেটাঘাতের পর ৩৯ নারীকে কাউন্সেলিং করা হয়। এ সময় আরও ৮ নারীকে জনসম্মুখে আবেদনময়ী পোশাক না পরার আইন বিষয়ে সতর্ক করা হয়।’
এছাড়া অভিযানের সময় রোজা না রাখা দুই ব্যক্তিকে একটি রেস্টুরেন্ট থেকে আটক করা হয় বলে জানান তিনি। আরো পড়ুন: ‘হামলাকারীরা মসজিদ ভাঙচুর করে, পুড়িয়ে দেয় কোরআন শরিফ’ এ ধরনের অভিযান অব্যাহত রাখা হবে বলেন, ফাদজুলি।